Øyes advokat fikk det som han ville
ARTIKKELEN ER OVER 14 ÅR GAMMEL Ville avskjære vitne I dag tidlig skulle advokat Tor Nordlie (62) vitne om en henvendelse han har fått fra Erik Øye. Øyes forsvarer, Tom A. Torkildsen, forsøkte imidlertid å avskjære Nordlie fra å vitne. - Vi mener at dette vitnet har feiltolket sin taushetsplikt, sa Torkildsen. Bakgrunnen er at Nordlie drev et advokatfrima sammen med avdøde avokat Birger Nilsen, som tidligere representerte Erik Øye. - Øye tok kontakt med meg. Da Erik Øye tok kontakt med meg var klientforholdet mellom Briger Nilsen og Øye over for lang tid siden. Birger Nilsen var død på det tidspunktet, forklarte Nordlie. Nordlie kom så vidt inn på innholdet i sin forklaring før retten tok en pause for å vurdere hvorvidt aktoratet skulle få anledning til å føre ham som vitne. Advokaten mener Erik Øye ville ha ham til å viderebringe feilaktige opplysninger. - Tok kontakt med meg - Øye tok kontakt med meg. Det var på en helt annen basis enn et klientforhold, sa Nordlie. - Det er slik at taushetsplikten gjelder uavhengig av om klientforholdet ligger bakover i tid. Således har det ingen betydning at Birger Nilsen er død. Dernest er det slik at Øye kontaktet Nordlie nettopp med utgangspunkt i et tidligere klientforhold, fremholdt Torkildsen. - Øye gir ikke samtykke slik loven krever til at Nordlie skal kunne forklare seg, sa Torkildsen. Aktor Susie Bergstrand var sterkt uenig i Torkildsen fremstilling. - De opplysningene vi ønsker skal komme frem her i retten er ting som kom frem på et tidspunkt da advokat Torkildsen representerte Øye, sa Bergstrand. Etter den korte pausen sa dommeren at Tor Nordlie skulle få vitne. - Men han kan ikke si noe om klientforholdet mellom Øye og Nilsen, sa dommeren. - Da tror jeg at jeg avstår. Sånn som retten formulerer seg har jeg ikke lyst til å si noe, sa Nordlie. Ville at forsvareren skulle forklare seg Da det ble klart at Nordlie ikke kunne forklare seg i retten ville aktoratet at Øyes forsvarer skulle forklare seg. Dommeren advarte om at aktoratet da ville kunne havne i den samme problemstillingen som de gjorde da de ville ha Nordlie til å forklare seg. - Jeg vet hva dette dreier seg om, og det dreier seg åpenbart om mitt klientforhold til Øye. Og jeg har taushetsplikt, og han har ikke fritatt meg for den, så jeg kan ikke forklare meg, sa Torkildsen. Dermed fikk ikke aktor Susie Bergstrand ført hverken Nordlie eller Torkildsen som vitner.
Selv om dommeren sa ja til vitnemålet fra advokaten Tor Nordlie stakk båtmegler Erik Øye av med siste stikk i retten i morges.